NaiveNeuron/SloPal huggingface dataset:
Pčolinský, Peter, podpredseda NR SR (2023-02-09):
Máte doplňujúcu otázku? Nie. Ďalšia otázka je od pána poslanca Ondreja Dostála na generálneho prokurátora, avšak pán generálny prokurátor Maroš Žilinka sa ospravedlnil z hodiny otázok z dôvodu konania porady Generálnej prokuratúry mimo Bratislavy. Odpoveď na otázku zašle poslancovi písomne. Tu je ospravedlnenie, bolo riadne doručené. Dvanásta otázka, pán poslanec Dostál na podpredsedníčku vlády, dočasne poverenú vedením Ministerstva investícií, regionálneho rozvoja a informatizácie Slovenskej republiky Veroniku Remišovú. Otázka znie: „Prečo nebola dosiaľ vyhodnotená výzva na predkladanie žiadosti o poskytnutie dotácie v oblasti prevencie a boja proti dezinformáciám a nepravdivým správam na internete, ktorú ministerstvo investícií, regionálneho rozvoja a informatizácie vyhlásilo v júli 2022 a uzavrelo v auguste 2022, pričom projekty sa mali realizovať najneskôr do konca marca 2023?“ Nech sa páči, pán minister, v mene pani ministerky môžte odpovedať.
Laurenčík, Milan, podpredseda NR SR (2021-09-22):
To bol posledný príspevok vo všeobecnej rozprave. Vyhlasujem všeobecnú rozpravu za skončenú. Chcem sa spýtať, či chce zaujať stanovisko navrhovateľ. Nechce. Pán spravodajca? Takisto nie. Preto prerušujem rokovanie o tomto bode programu. Teraz bude nasledovať prvé čítanie o návrhu poslancov Národnej rady Slovenskej republiky Mariana Kotlebu, Mareka Kotlebu, Rastislava Schlosára a Petra Krupu na vydanie zákona, ktorým sa mení a dopĺňa zákon č. 8/2009 o cestnej premávke a o zmene a doplnení niektorých zákonov . Návrh zákona má tlač 653. Návrh na jeho pridelenie na prerokovanie výborom je rozhodnutí č. 685. Dávam slovo poslancovi Markovi Kotlebovi, aby návrh zákona uviedol. Nech sa páči.
Paška, Pavol, predseda NR SR (2013-09-11):
Ideme hlasovať o návrhu rozšíriť výbory, do ktorých... a lehoty? (Reakcia z pléna.) (Hlasovanie.) 139 prítomných, 54 za, 5 proti, 78 sa zdržalo, 2 nehlasovali. Návrh sme neschválili.
Grendel, Gábor, podpredseda NR SR (2020-07-24):
Pán poslanec Jarjabek.
Beblavý, Miroslav, poslanec NR SR (2014-06-05):
Nechcem už prednášať ďalšie argumenty, len chcem povedať, že, že naozaj toto je jedna z tých situácii, kde podľa mňa nezmyselne politika víťazí nad zdravým rozumom, lebo aj na tomto zákone, keď o ňom som mal diskusiu na ministerstve školstva, sme sa bez problémov zhodli s odbornými pracovníkmi na tom, ako ho schváliť, respektíve niektoré úpravy, ktoré by sa určite, tam dať, ale nebol s tým žiadny problém. A mne je ľúto to, že aj pri takejto veci, ktorá sa týka veľmi konkrétnych ľudí a je úplne mimo politiky, lebo naozaj ťažko si predstavovať, že by za toto si niekto pripisoval nejaké veľké body, tu není nejaký záujem o diskusiu alebo o riešenie, ale to už, by som povedal, hovorí asi samo za seba. Takže ďakujem pekne.
Laššáková, Jana, podpredsedníčka NR SR (2014-11-09):
Pán poslanec Blaha, nech sa páči.
Droba, Juraj, poslanec NR SR (2011-09-14):
Ja len na záver toľko, že ak sa pozrieme na hodnotu hodiny senior partnera v niektorej rešpektovanej nadnárodnej konzultačnej firme, tak sa ráta niekde medzi 300 až 500 eur. Zrátajme si počet ľudí, ktorí tu sedia, počet ministrov, počet členov vlády a vyjde nám, že sme vyplytvali strašne veľa peňazí. Táto schôdza bola úplne zbytočná. Myslím si, že Slovensko má najlepšiu premiérku, akú môže mať. A to, čo ste zvolali, páni, tak bola absolútna zbytočnosť. Poďme hlasovať, dúfam, že sa nebudete hlásiť ďalší do rozpravy. Ďakujem.
Pčolinský, Peter, podpredseda NR SR (2023-06-21):
Pán poslanec Kamenický.
M. Sabolová, poslankyňa: (2007-02-01):
Čiže, je to vyložene praktická novela zo skúseností a ja si myslím, že Slovenské národné stredisko za tie posledné roky, keď začalo už v zmysle zákona aj vydávať správu o dodržiavaní ľudských práv, urobilo kus práce a je, myslím, skutočne jednou inštitúciou, za ktorú sa nemusíme hanbiť. A preto by som bola veľmi rada, ak by táto novela prešla do druhého čítania. Ďakujem pekne.
P. Hrušovský, podpredseda NR SR: (2002-05-16):
vládny návrh zákona o prídavku na dieťa a príspevku k prídavku na dieťa, ktorý prerokúvame ako tlač 1354 v druhom čítaní. Vládny návrh zákona prerokovali výbory, máte spoločnú správu. Prosím teraz, aby pán minister uviedol a odôvodnil návrh. P. Magvaši, minister práce, sociálnych vecí a rodiny SR: Vážený pán podpredseda, vážení páni poslanci, chcel by som v druhom čítaní povedať, že rokovanie o tomto návrhu zákona bolo vo výboroch konštruktívne. Predložené návrhy, ktoré sú predložené v spoločnej správe, sa s nimi stotožňujeme a odporúčame ich schváliť. Ďakujem.
Karas, Daniel, poslanec NR SR (2023-12-19):
Ďakujem pekne, pán predseda. Dajte teraz, prosím, hlasovať o bodoch 4 až 7 druhého pozmeňujúceho návrhu. Poznámka: regulovaná osoba v bankovom sektore poslanca Viskupiča. Poprosím hlasovať.
M. Číž, podpredseda NR SR: (2009-03-10):
Zároveň mi dovoľte, aby som prerušil vôbec schôdzu Národnej rady vzhľadom na to, že sme prerokovali ten program, ktorý sme prerokovať mohli, a prerušujem schôdzu až do 11.00 hodiny zajtra vzhľadom na to, že dovtedy od 8.00 hodiny budú zasadať výbory. Takže vám želám všetkým príjemný večer. (Prerušenie rokovania o 18.52 hodine.)
Jurinová, Erika, poslankyňa NR SR (2016-11-22):
Ďakujem veľmi pekne. Martin, s časťou tvojho vystúpenia úplne súhlasím, a to s tou, že je úplne zlý systém, ktorý núti prichádzať každoročne so zmrazovaním platov. Toto je podľa mňa pre mnohých signál, že nie je to dobré riešenie. Na druhej strane vítam zároveň aj návrh, ktorý predkladá kolega Beblavý, ktorý ten systém chce reálne zmeniť, aby už sme nikdy nemuseli podstupovať takéto dehonestujúce zmrazovania. Ale prekvapil si ma tým, že si povedal, že nesúhlasíš s tým, aby boli teraz platy zmrazené. Bola by to, podľa mňa by to bol taký signál nedobrý, pokiaľ nevyjdeš s nejakým zavrhnutým novým systémom, že neviem, že či by to každý jeden z nás rozchodil. Takže súhlasím s tým, že je to úplne dehonestujúce, takýmto spôsobom každoročne robiť divadielko, na druhej strane z tvojej strany mi chýba práve ten systémový krok, ktorý tu bol predstavený Mirom Beblavým. Ale keďže vieme, ako táto koalícia funguje, že ťažko, ťažko, veľmi ťažko je predstaviteľné, žeby prešiel opozičný, takýto opozičný návrh, podľa mňa nie je dobré hlasovať proti zmrazovaniu platov. Ďakujem.
B. Bugár, podpredseda NR SR: (2005-06-23):
J. Malchárek, poslanec: Ak budú v tajnej voľbe zvolení dvaja kandidáti a viac kandidátov, tajná voľba na vymenovanie člena Regulačnej rady sa končí. Ak nebudú zvolení aspoň dvaja kandidáti, vykoná sa opakovaná voľba. Vykonať opakovanú voľbu a ďalšiu opakovanú voľbu na 44. schôdzi Národnej rady Slovenskej republiky v prípade, že v tajnej voľbe neboli zvolení aspoň dvaja kandidáti na vymenovanie člena Regulačnej rady, navrhujeme takto: Ak v tajnej voľbe nebol zvolený ani jeden kandidát, opakovanej voľby sa zúčastnia tí traja kandidáti, ktorí získali najväčší počet hlasov prítomných poslancov. V prípade rovnosti počtu hlasov sa na opakovanej voľbe zúčastnia všetci kandidáti, ktorí získali tento počet. Ak v tajnej voľbe bol zvolený iba jeden kandidát, na opakovanej voľbe sa zúčastnia tí ostatní traja kandidáti, ktorí získali najväčší počet hlasov prítomných poslancov. V prípade rovnosti počtu hlasov sa na opakovanej voľbe zúčastnia všetci kandidáti, ktorí získali tento počet. Ak po opakovanej voľbe boli zvolení aspoň dvaja kandidáti, voľba kandidátov na vymenovanie člena Regulačnej rady sa končí. Ak po opakovanej voľbe bol zvolený celkovo iba jeden kandidát, vykoná sa ďalšia opakovaná voľba, na ktorej sa zúčastnia tí ostatní dvaja kandidáti, ktorí získali najväčší počet hlasov prítomných poslancov. V prípade rovnosti počtu hlasov sa na ďalšej opakovanej voľbe zúčastnia všetci kandidáti, ktorí získali tento počet. Ak po opakovanej voľbe nebol zvolený ani jeden kandidát, vykoná sa ďalšia opakovaná voľba, na ktorej sa zúčastnia traja kandidáti z vykonanej opakovanej voľby. Ak po ďalšej opakovanej voľbe boli zvolení aspoň dvaja kandidáti, voľba kandidátov na vymenovanie člena Regulačnej rady sa končí. Ak po ďalšej opakovanej voľbe bol zvolený celkovo iba jeden kandidát, poprípade žiaden kandidát, vykonajú sa nové voľby. Nových volieb sa už zvolený kandidát nezúčastňuje, je považovaný za platného kandidáta. Do nových volieb nemožno navrhnúť kandidátov, ktorí neboli zvolení v predchádzajúcich voľbách. Ďakujem pekne, pán predsedajúci, skončil som.
Šefčík, Marek, poslanec NR SR (2022-10-20):
Ďakujem pekne za slovo. Ja som sa k tomuto návrhu zákona vyjadroval už, keď bol v prvom čítaní, tak teraz len krátko. Kolegyňa poslankyňa Zuzana Šebová, ďakujem za rozpravu, úplne všetko, tak ako si to povedala, by som podpísal. A chcem zdôrazniť jednu za mňa najdôležitejšiu vec, ktorú vlastne týmto sa snažíme eliminovať, riešiť a verím, že prídu aj ďalšie návrhy zákonov, ktoré, ktoré toto, tomuto budú pomáhať, a je to závislosť u mladistvých. Tie nikotínové vrecká neobsahujú tabak, nesmrdia, sú voňavé. Ja som to síce mal len v ruke neužíval som to, ale viem o tom, že tomu veľmi-veľmi ľahko prepadávajú, prepadáva čoraz viac mladých ľudí. A treba to regulovať aj takýmito spôsobmi, pretože tie závislosti sú veľmi silné a návrat späť je často nemožný potom, potom to nabúrava aj náš, problémy sú aj v našom zdravotníckom systéme. Keď chceme týmto ľuďom pomôcť vrátiť sa a potom neskoršie z tých závislostí späť, tak stojí to obrovské finančné prostriedky. Teda závislosť, ktorú získavajú mladiství, to je najväčší problém týchto vrecúšok a podobných výrobkov.
Sulík, Richard, predseda NR SR (2011-02-11):
Nie, pán Jarjabek. Návrh bol takto, v mene poslaneckých klubov, prečítam to celé, aby neboli nedorozumenia. V mene poslaneckých klubov SDKÚ – DS, SaS a KDH podávam návrh, aby sme vypustili z programu 12. schôdze prerokované body o – potom idú tie tri, tam sú aj tie vyznamenania – a tieto body s tým, že tieto body budú zaradené do ďalšej riadnej schôdze. Čiže hlasovať budeme v ďalšej riadnej schôdzi. Áno. Iba hlasovanie bude. Vyhlasujem teda 12. schôdzu za skončenú. (Rokovanie 12. schôdze NR SR sa skončilo o 9.45 hodine.) (Po skončení rokovania 12. schôdze NR SR ihneď bez prerušenia sa začalo rokovanie 14. schôdze NR SR.)
Bugár, Béla, podpredseda NR SR (2018-02-13):
Prezentujme sa a hlasujeme. (Hlasovanie.) Prítomných 139 poslancov, za 61, proti 13, zdržalo sa 61 poslancov, 4 nehlasovali. Vážené panie poslankyne, páni poslanci, sme odhlasovali všetky prerokované body, ale chcem sa vám ospravedlniť a odprisahám, že o piatej nebudem viesť hlasovanie, dnes som nejaký indisponovaný, pri tom prvom hlasovaní, keď sme vrátili zákon do druhého čítania, sme nehlasovali o návrhu pána poslanca Beblavého v treťom čítaní, dokonca ma na to upozornil ešte aj pán spravodajca, takže chcem sa vás opýtať, lebo dá sa to ináč riešiť, či je všeobecný súhlas, aby sme odhlasovali návrh pána poslanca Beblavého. A ak bude, samozrejme, poprípade záujem, že aby som znovu otvoril rozpravu, teda možnosť sa prihlásiť do rozpravy v rámci druhého čítania, tak podľa toho, ako pán poslanec dal návrh, či prejde, neprejde, podľa toho poprípade to ešte urobím. K tomu ešte pán poslanec Grendel? Nie. Tak, pán poslanec Beblavý.
Heger, Eduard, poslanec NR SR (2017-12-08):
Ďakujem pekne za slovo. Kolegyňa Gaborčáková, musím povedať, že posledné vystúpenia excelujete každým vystúpením, ale chcel by som vecne teda k tým štatistikám. To je veľmi dobré, že to tu zaznelo, pretože presne to dodáva taký ešte väčší rozmer tomu, ako uchopiť, ako sa pozerať vlastne na tieto príplatky. Pretože to sú konkrétne dáta, a myslím si, že to do tejto rozpravy patrí. Takže ďakujem za to a je to veľmi obohacujúce.
Hrnčiar, Andrej, podpredseda NR SR (2019-09-19):
Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Petra Osuského Ondreja Dostála a Vladimíra Slobodu na vydanie zákona, ktorým sa mení zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a o zmene zákona č. 50/19876 Zb. o územnom plánovaní a stavebnom poriadku (stavebný zákon) v znení neskorších predpisov . Návrh zákona je pod tlačou 1581, návrh na jeho pridelenie na prerokovanie výborom je v rozhodnutí č. 1684. Dávam slovo poslancovi Petrovi Osuskému, aby návrh zákona uviedol.
M. Číž, podpredseda NR SR: (2009-02-06):
Teraz dávam slovo spoločnému spravodajcovi z výboru pre obranu a bezpečnosť poslancovi Martinovi Fedorovi a podá nám správu o výsledku prerokovania tohto materiálu vo výboroch. Máte slovo, pán spravodajca.
Hrnčiar, Andrej, podpredseda NR SR (2019-11-26):
Tri faktické poznámky. Nech sa páči, pán poslanec Mizík.
Pellegrini, Peter, predseda NR SR (2015-04-21):
Ďalší v rozprave vystúpi pán poslanec Galko, po ňom sa pripraví pán poslanec Abrhan.
Brocka, Július, poslanec NR SR (2015-12-08):
Pán poslanec Lipšic. Pán poslanec Lipšic, poprosím vás, to, že tu nie je minister spravodlivosti, nemôže to znamenať aj to, že prípadne minister spravodlivosti už nechce mať s týmito návrhmi nič spoločné? Ja som si všimol, že minulý týždeň on nezaujal stanovisko ani v záverečnom slove po prvom čítaní a po tej rozprave, po tom, ako sa veci vyvíjajú, je to, myslím si, tiež možné. No ale teraz vážne. Pán kolega, tieto balíčky alebo balíček, ako to oni nazývajú, nemá nič spoločné s bojom proti terorizmu. Týmito návrhmi SMER vedie Slovensko k policajnému štátu. Ak sme po dvadsiatich šiestich rokoch dnes tam, kde sme boli pred novembrom ´89 v otázke slobody, ochrany slobody a demokracie, je to zásluha jednofarebnej vlády SMER-u. A preto ani ja si neviem predstaviť, že v tejto chvíli bude niekto z opozície kolaborovať so SMER-om a že bude hlasovať za takéto návrhy zákonov, ktoré na Slovensku vedú k policajnému štátu.
Andrejuvová, Anna, poslankyňa NR SR (2021-12-01):
Ďakujem pekne, pán predsedajúci. Ja možno iba krátko. V tom uznesení sú vyjadrené vety, ktoré by som rada prečítala. A píše sa tam aj, že podporujeme prevenciu nelegálnej migrácie smerujúcu do Európskej únie alebo vyslovujeme a odmietame a odmietame zneužívanie migrantov na politické účely. Myslím si, že politika Slovenskej republiky pri nelegálnej migrácií je dlhodobo rovnaká a jasná a prezentujú to aj vlastne naši vládni predstavitelia. A možno dneska taká krátka správa, ktorú som si prečítala na Twitteri ministra obrany Poľskej republiky, ako sa chovajú Bielorusi možno na tej hranici. V okolí Terespolu odpálili osvetľovacie stožiare, ktoré postavili vojaci Poľskej armády na hraniciach s Bieloruskom. Boli zničené v dôsledku výstrelov z pneumatických zbraní a k odstreľovaniu došlo na území Bieloruska a v oblasti Bieloruska. A možnože iba na konci, myslím si, že to uznesenie správne, že podporíme našich kolegov v rámci schengenu a našich najbližších susedov Poľsko. Ďakujem.
Grendel, Gábor, podpredseda NR SR (2023-05-17):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Lukášovi Kyselicovi.
Jurinová, Erika, podpredsedníčka NR SR (2012-06-27):
Ďakujem. Pán Osuský, nech sa páči.
Pellegrini, Peter, predseda NR SR (2015-01-28):
Prerušujem rokovanie schôdze a budeme pokračovať zajtra o 9.00 hod. návrhom na skrátené legislatívne konanie. Pekný večer. (Prerušenie rokovania o 17.21 hodine.)
J. Čech, poslanec: (2007-11-29):
Takisto sa chcem poďakovať pani poslankyni Tóthovej za jej názor. Naozaj tá situácia v oblasti ochrany pred povodňami, hlavne teda v tej oblasti styku s Ukrajinou alebo hranice s Ukrajinou, je na hranici únosnosti a musíme v tejto veci urýchlene konať. Takže považujem tie prostriedky za veľmi racionálne využité. Ďakujem.
B. Bugár, podpredseda NR SR: (2005-05-25):
(Hlasovanie.) Prítomných 124 poslancov, za 94, proti 13, zdržalo sa 17 poslancov. Konštatujem, že znovu sme zaradili pred chvíľočkou vyradený bod programu do rokovania Národnej rady. (Hlasy v sále.) Pán poslanec Tóth, omyl, predpokladám. Áno. Takže, vážené panie poslankyne, vážení páni poslanci, pristúpime k ďalšiemu hlasovaniu, a to o návrhu uznesenia, ktorým Národná rada Slovenskej republiky súhlasí s odpoveďou ministra školstva Slovenskej republiky Martina Fronca na interpeláciu poslankyne Národnej rady Slovenskej republiky Kataríny Tóthovej a vyslovuje dôveru ministrovi školstva Slovenskej republiky Martinovi Froncovi . Budeme teda hlasovať. Nech sa páči, prezentujeme sa a budeme hlasovať o tomto návrhu. (Hlasovanie.) Prítomných 124, za 59, proti 56, zdržalo sa 9 poslancov. Konštatujem, že Národná rada neschválila to, že súhlasí s odpoveďou ministra školstva Martina Fronca na interpeláciu poslankyne Kataríny Tóthovej a že vyslovuje dôveru ministrovi školstva Martinovi Froncovi.. Budeme hlasovať ešte o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 10. apríla 2005 (tlač 1150). Dávam hlasovať o tom, že Národná rada Slovenskej republiky berie na vedomie písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady. Nech sa páči, prezentujme sa a hlasujme. (Hlasovanie.) Prítomných 128 poslancov, za 86, proti 3, zdržalo sa 39 poslancov. Konštatujem, že návrh tohto uznesenia sme schválili, takže tieto odpovede berieme na vedomie. Vážené panie poslankyne, vážení páni poslanci, nakoľko sme znovu zaradili do programu schôdze návrh koncepcie privatizácie Železničnej spoločnosti Cargo Slovakia, a. s. (tlač 1101). Znovu teda žiadam pána ministra Ruska, aby sa  ujal ani nie slova, ale miesta určeného pre navrhovateľov, a pána spravodajcu  Přidala, aby si sadol na miesto spravodajcu. Do tej doby, kým príde pán minister, pán poslanec Fico, nech sa páči, procedurálny návrh.
Jurinová, Erika, podpredsedníčka NR SR (2015-06-18):
Nech sa páči, pán minister.
Danko, Andrej, predseda NR SR (2017-04-07):
Ďakujem. Bez reakcie pani poslankyne. Pripraví, o slovo požiadala pania, pani podpredsedníčka Lucia Nicholsonová, pripraví sa pán poslanec Vážny.
P. Hrušovský, predseda NR SR: (2005-10-28):
(Hlasovanie.) 128 prítomných, 92 za návrh, 35 sa zdržalo, 1 nehlasoval. Návrh zákona sme schválili . Panie poslankyne, páni poslanci, teraz budeme pokračovať v rokovaní o vládnom návrhu zákona o energetickej hospodárnosti budov a o zmene a doplnení niektorých zákonov (tlač 1267). Poprosím teraz pána ministra Gyurovszkého a pána poslanca Přidala, aby zaujali svoje miesta. (Ruch v sále.) Vyhlasujem päťminútovú prestávku, panie poslankyne, páni poslanci. (Päťminútová prestávka.) (Po prestávke.)
Bugár, Béla, podpredseda NR SR (2019-09-11):
Prezentujme sa a hlasujeme. (Hlasovanie.) Prítomných 140, za 104, proti 19, zdržalo sa 17 poslancov. Národná rada sa rozhodla, že tento návrh prerokuje v druhom čítaní. Ďalej, pán poslanec.
Mikloš, Ivan, podpredseda vlády a minister financií SR (2010-10-12):
Ďakujem pekne. Vážený pán podpredseda, vážené panie poslankyne, páni poslanci, v predloženom vládnom návrhu zákona sa v súlade s programovým vyhlásením vlády zjednocujú násobky najnižších sadzieb dane z nehnuteľností z dnešných 20- až 40-násobkov na 5-násobok, a to v prípade dane z pozemkov, dane zo stavieb aj dane z bytov. Navrhovanou zmenou dochádza k zjednoteniu pravidiel zvyšovania zákonných sadzieb dane z nehnuteľností správcami tejto dane počnúc zdaňovacím obdobím v roku 2012. Navrhovaná právna úprava môže ovplyvniť výnosy z tejto miestnej dane, avšak kompetencia obcí a miest na úpravu sadzieb dane z nehnuteľností podľa miestnych podmienok zostáva zachovaná. Takže priamo v platnom zákone je súčasne vytvorený priestor na prijatie takých sadzieb dane, ktoré by prípadné zníženie výnosov mohli eliminovať. Vo vládnom návrhu zákona sú obsiahnuté aj niektoré legislatívnotechnické úpravy, ktoré vyplynuli z právne záväzných aktov Európskej únie. Tieto úpravy nadobudnú podľa vládneho návrhu zákona účinnosť 1. januára 2011. Ďakujem pekne.
Mačicová, Zdenka, poslankyňa NR SR (2024-04-18):
Pán predsedajúci, dajte, prosím, hlasovať o bode 2 zo spoločnej správy, ktorý som vyňala na osobitné hlasovanie. Gestorský výbor odporúča schváliť. Upozorňujem, že v rozprave som podala pozmeňujúci návrh, ktorý v druhom bode dopĺňa nové prechodné ustanovenie a upravuje aj znenie úvodnej vety.
Kollár, Boris, predseda NR SR (2022-03-22):
Pani poslankyne, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona (tlač 950) prerokovali zajtra, teda v stredu 23. marca o 9.00 hodine. Je všeobecný súhlas? (Súhlasná reakcia pléna.) Ďakujem pekne. Uvedený termín sme schválili. Zároveň chcem požiadať predsedov príslušných výborov, aby zvolali schôdze výborov, tak aby sme mohli o návrhu zákona v druhom čítaní rokovať na schôdzi Národnej rady tak, ako sme si určili. Teraz pristúpime k hlasovaniu v druhom čítaní o vládnom návrhu zákona a o niektorých ďalších opatreniach v súvislosti so situáciou na Ukrajine, ktorý prerokúvame v skrátenom legislatívnom konaní (tlač 948). Dávam slovo predsedovi výboru pre obranu a bezpečnosť poslancovi Jurajovi Krúpovi, aby hlasovanie uvádzal. (Hlasovanie o vládnom návrhu zákona o niektorých ďalších opatreniach v súvislosti so situáciou na Ukrajine , tlač 948.)
Jurinová, Erika, podpredsedníčka NR SR (2014-05-15):
Ďakujem, pán podpredseda vlády. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Mikuláša Krajkoviča a znie: „Vážený pán predseda, Slovensko je v Európskej únii už 10 rokov, zhodnoťte, prosím, význam a pôsobenie Slovenskej republiky v Európskej únii aj v kontexte blížiacich sa volieb do Európskeho parlamentu.“
I. Šimko, poslanec: (2004-05-13):
Pán poslanec Miklušičák Jozef, nie je to pokrytecký návrh a nie je to ani návrh, ktorý by bol až taký neobvyklý, pretože po minulé roky viackrát Národná rada rozhodla takým spôsobom, ako navrhujeme v tomto návrhu zákona. A nebolo to preto, aby sme ušetrili 2,50 na jedného občana, ale bolo to vždycky preto, pretože sa v tomto období realizuje veľmi náročná reforma viacerých oblastí nášho spoločenského života. A keď požadujeme alebo očakávame od občanov, že v záujme toho, aby sa do budúcnosti Slovensko vyvíjalo lepšie, tak sa musia niekde uskromniť, tak si myslím, že je etické, ak ukážeme rozhodnosť a...
Ďuriš Nicholsonová, Lucia, podpredsedníčka NR SR (2019-02-12):
Registrujem, pani poslankyňa. Teraz opäť poprosím pani poslankyňu Gaborčákovú z navrhnutého gestorského výboru pre sociálne veci, aby uviedla spravodajskú informáciu k tomuto bodu.
Laurenčík, Milan, podpredseda NR SR (2020-03-24):
Vážené panie poslankyne, páni poslanci, teraz je prestávka 30 minút na rokovanie výborov. (Prestávka.) (Po prestávke.)
Bugár, Béla, podpredseda NR SR (2011-09-14):
Ďakujem. Prerušujem rokovanie o tomto bode programu. Nasleduje druhé čítanie o vládnom návrhu zákona o orgánoch štátnej správy v oblasti daní, poplatkov a colníctva (tlač 399). Pán podpredseda vlády, môžete nás oboznámiť s návrhom vlády.
Sulík, Richard, predseda NR SR (2010-10-20):
Ďakujem pekne. S faktickou poznámkou sa prihlásil pán Raši. Uzatváram možnosť faktických poznámok. Nech sa páči.
B. Bugár, podpredseda NR SR: (2005-12-13):
Otváram rozpravu a pýtam sa, či sa hlási niekto ústne do rozpravy, nakoľko som nedostal písomné prihlášky do rozpravy. Pani poslankyňa Tóthová. Končím možnosť sa prihlásiť ústne do rozpravy. Pani poslankyňa, máte slovo.
Ferenčák, Ján, poslanec NR SR (2020-04-07):
Vážený pán predsedajúci, kolegyne, kolegovia, viete, strašne dlho rozprávame o jednej veľmi jednoduchej veci. Jednoducho niekto navrhol odklad splátok a celá diskusia je o tom, obhajobe úrokov, alebo jednoducho aby sa tie úroky buď znížili, alebo neboli. Ja sa pýtam, kvôli čomu sa tu obhajujú úroky, že musia byť? Tak, je ťažká doba. Ak môžme tým ľuďom pomôcť a teraz pozrime sa z tej ľudskej stránky. Tak logicky, keď nebudú musieť platiť, tak pre nich je to lepšie. Tak otázka je možno na pána ministra, nech znova ide na rokovanie s tými bankami a jednoducho nech s nimi vyrokuje buď zníženie tých splátok počas toho odkladu, alebo úplné odpustenie. Veď čo tu diskutujeme dve hodiny, o čom? Obhajovať o čom? Že musia dávať úroky, lebo je to pre nich dobre. No logicky je to pre nich dobre. Ale pre ľudí čo je dobre? No čím menej budú platiť. Veď aj tá koruna jedna, čo im tam zostane, im pomôže. Tak poďme k vecnej rovine, poďme prakticky, ak to chcete, odsúhlaste, veď máte väčšinu. Ak nie, aby sme tu zas tri hodiny nerozprávali o úrokových sadzbách, či áno, či nie. No čím menej budú ľudia platiť, tým je to pre nich lepšie. To je celá, celá diskusia trojhodinová. Ďakujem pekne.
Dostál, Ondrej, poslanec NR SR (2011-12-08):
Pán poslanec Jarjabek sa pýtal, kto je OKS. OKS je politická strana, ktorá tu pôsobí už desať rokov. Ja sa môžem spýtať, kto je SMER? Aj to vieme veľmi dobre a stačí mi, čo viem o tom, kto je SMER. Pán poslanec sa dožaduje nejakej subjektívnej tolerantnosti v rámci objektívnej reality. Toto je zaujímavé dialektické konštatovanie, ale teda v kontexte neomarxistických konštrukcií a konšpiračných teórií jeho kolegov, ktorého som mal príležitosť si vypočuť včera, sa tomu ani nečudujem, že takéto chápanie je mu blízke. Pani poslankyňa Sabolová, ja súhlasím že aj tento parlament mnohokrát odhlasoval skrátené legislatívne konanie v prípadoch, keď tie dôvody boli značne otázne alebo aj neexistovali. A ja som niekedy o takých návrhoch nehlasoval alebo som sa zdržal hlasovania, ale áno, určite aj som hlasoval za skrátené legislatívne konanie, kde môžu byť pochybnosti. Vidím však predsa len istý rozdiel napríklad medzi zákonom o dlhovej brzde v kontexte toho, v akej kríze sa dnes nachádza celá Európska únia, a myslím si, že je to dôležité prijať takýto zákon a môže to zamedziť zhoršeniu situácie a zhoršeniu postavenia Slovenskej republiky. Viem si predstaviť, že existujú takéto dôvody pri zákonoch, ktoré je potrebné teraz urýchlene schvaľovať, lebo napríklad nebola prerokovaná a schválená daňová odvodová reforma, ktorá mala riešiť aj niektoré ďalšie veci. V tomto prípade sa mi však zdá úplne jasné ako facka, že žiadny dôvod na skrátené legislatívne konanie neexistuje. Ďakujem.
P. Hrušovský, podpredseda NR SR: (2002-02-06):
J. Švec, poslanec: ... aby vláda Slovenskej republiky...
Grendel, Gábor, podpredseda NR SR (2020-03-24):
Pán poslanec Juraj Gyimesi
Pellegrini, Peter, predseda NR SR (2015-02-04):
Hlasujeme o pozmeňujúcom návrhu pána poslanca Švejnu. (Hlasovanie.) Prítomných 139 poslancov, za 56, proti hlasovalo 77 poslancov, zdržali sa 6. Návrh sme neschválili.
Bugár, Béla, podpredseda NR SR (2017-06-19):
Nech sa páči, pani poslankyňa Jurinová, môžte reagovať.
Danko, Andrej, predseda NR SR (2016-04-19):
Ďakujem. Pán poslanec Martin Klus.
Blanár, Juraj, podpredseda NR SR (2023-03-30):
Pán poslanec Svrček, môžete reagovať na pána Vetráka.
Jurinová, Erika, podpredsedníčka NR SR (2014-11-10):
Pán poslanec Matovič.
A. Danko, poslanec: (2003-11-06):
Tento pozmeňujúci návrh znie: V článku 1 bod 11 v § 9 sa vypúšťajú odseky 4 až 7. Účelom predloženého pozmeňujúceho návrhu je odstrániť diskriminačný charakter odsekov 4 až 7 voči obciam a dotknutej časti ich obyvateľov. Tieto ustanovenia zavádzajú voči občanom uvedeným v príslušných ustanoveniach taký rozsah obmedzení, ktoré nie sú pri nakladaní s verejným majetkom uplatňované voči žiadnym voleným funkcionárom ani zamestnancom v iných oblastiach verejnej správy, ani voči členom orgánov spoločností so stopercentným vlastníctvom štátu a ich zamestnancom. Obdobné obmedzenia sa nenavrhujú ani voči ústavným činiteľom v návrhu ústavného zákona o ochrane verejného záujmu pri výkone funkcií verejných funkcionárov. Na možnú ústavnú kolíziu ods. 4 upozorňuje aj odbor legislatívy a aproximácie práva Národnej rady Slovenskej republiky. Osobitne v ods. 5 sa neopodstatnene obmedzuje konanie obce pri hospodárnom nakladaní s majetkom obce tým, že toto ustanovenie znemožňuje previesť vlastníctvo obce napríklad na právnickú osobu, ktorej stopercentným vlastníkom je obec alebo v ktorej má obec majetkovú účasť, napríklad vodárenské spoločnosti, ak v jej orgánoch v súlade so zákonom o obecnom zriadení pôsobia osoby uvedené v ods. 4. Ustanovenie ods. 7 navrhovaného zákona nie je v súlade s § 1 a § 11 ods. 4 písm. a) zákona č. 369/1990 Zb. o obecnom zriadení v znení neskorších predpisov. V tomto smere ide vlastne o nepriamu novelu zákona o obecnom zriadení, pretože navrhované ustanovenie § 9 ods. 7 ukladá obci povinnosť v týchto zásadách určiť, ktorým ďalším osobám, okrem osôb uvedených v ods. 4 a 5, nemôže previesť vlastníctvo svojho majetku. V ods. 4 a 5 sú presne uvedené osoby, na ktoré obec nemôže previesť vlastníctvo svojho majetku, čo zásadným spôsobom obmedzuje rozhodovaciu právomoc obecného zastupiteľstva pri výkone samosprávy v tejto oblasti. Táto skutočnosť spochybňuje aj súlad navrhovaných ustanovení v článku 65 ods. 1 Ústavy Slovenskej republiky. Ďakujem vám za pozornosť.
Hrnčiar, Andrej, podpredseda NR SR (2018-02-08):
Nech sa páči, pani ministerka.
Zajačik, Vladimír, poslanec NR SR (2022-10-20):
Ďakujem, pán predsedajúci. Vážená kolegyňa a kolegovia, spravodajská správa k vládnemu návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov, tlač 1235, v prvom čítaní. V súlade s § 73 o rokovacom poriadku som bol určený Výborom Národnej rady pre pôdohospodárstvo, životné prostredie za spravodajcu k návrhu uvedeného zákona. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia, zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Blanár, Juraj, podpredseda NR SR (2022-06-21):
Poprosím, pokoj, páni poslanci!
Danko, Andrej, podpredseda NR SR (2024-09-20):
Na vystúpenie pána poslanca šesť faktických poznámok. Prvá, poslankyňa Kolíková.
Simon, Zsolt, poslanec NR SR (2016-11-30):
Pani kolegyňa Dubačová, veľmi pekne ďakujem. Pán luteránsky brat, pán poslanec Čaplovič, rokovací poriadok v svojom duchu platí na každého, ale úprimne povedané, musí garantovať priestor pre opozíciu, ktorá je v menšine. Mala by zaručovať priestor. Keď sme odvolávali ktoréhokoľvek ministra, keď sme sa chceli baviť o kauzách, práve vládni poslanci boli tí, ktorí sa do diskusie nezapájali, ktorí na to vôbec nereagovali, lebo bolo im to proti srsti. Nechcelo sa vám do toho, lebo ste vedeli, že opozícia hovorí pravdu. Len vy nechcete počúvať tú pravdu z opozície a nechcete dať priestor opozičným poslancom, aby tú pravdu pomenovali tak, ako to je. Ja chápem, že chcete zaviesť pravidlá. Ja nehovorím, že je to protiústavné, len hovorím o tom, že vy zneužívate moc, ktorú ste dostali, a chcete obmedziť, aby opozícia nemohla a nemala taký priestor na poukazovanie tých škandálov, ktoré ste vy vytvorili.
Bugár, Béla, podpredseda NR SR (2019-10-18):
Prezentujme sa a hlasujme. (Hlasovanie.) Prítomných 130 poslancov, za 70, proti 36, zdržalo sa 24 poslancov. Návrh bol schválený. Ďalej.
Zmajkovičová, Renáta, podpredsedníčka NR SR (2012-09-19):
V rozprave vystúpi pani podpredsedníčka Laššáková. Nech sa páči, pani podpredsedníčka.
J. Tkáčová, poslankyňa: (2006-12-08):
Ako si povedal, pán kolega, návrat k prekonaným problémom. Okrem toho nemáme záruky, že sa nebudú v budúcnosti presúvať do nižšej sadzby DPH ďalšie tovary a služby a priestor na špekulácie sa tým bude rozširovať. Je škoda, že veci, ktoré fungujú dobre, nenecháme fungovať ďalej. A k tým 20- a 50-korunáčkam, ja som to hovorila už pri prvom čítaní, síce sa pre občanov znížila prvá platba u lekára, ale vytvoril sa tlak na vyššiu spotrebu liekov, pretože stúpa návštevnosť u lekárov a vieme, že väčšinou každá návšteva sa končí preskripciou. Ďakujem pekne za pozornosť.
P. Paška, predseda NR SR: (2009-09-08):
(Hlasovanie.) 140 prítomných, 126 za, 1 proti, 13 sa zdržalo. Tento návrh sme schválili. Pán poslanec, uveďte, prosím vás, ešte aj hlasovanie o zákone č. 106/2004 Z. z. o spotrebnej dani z tabakových výrobkov, je to tlač 1184. (Hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 1184.)
Podmanický, Ján, poslanec NR SR (2020-07-23):
Pán minister, ja som si vás vždy rád vypočul, aj keď ste pôsobili v tom predchádzajúcom období ako poslanec Národnej rady, vaše vystúpenia boli vždy kultivované a dovolím si povedať, že aj múdre, a verím aj vášmu vystúpeniu dnes. Čakal som od rána teda na vaše vystúpenie, aký bude ten váš záver, lebo ste ráno avizovali, že naozaj je to problém, a myslím si, že ste zvolili správnu cestu, že ste ten problém priznali, aj keď musím povedať, že tá vývrtka na koniec, ako ste z toho vybŕdli, za čo ste si zaslúžili standing ovation, ma trocha prekvapilo, prekvapila, ale z takého, by som povedal, politického hľadiska iná možnosť nebola. Povedali ste, že Igor Matovič vždy vedel povedať pravdu, vhod aj nevhod, očakával som preto, že aj vy dnes tú pravdu poviete naplno, úplne ste ju nepovedali, ešte ju možno poviete. Ale či sa to komu páči, alebo nie, a či sa to, pán minister, aj vám páči, kvôli zachovaniu vlády ste sa rozhodli zaviesť dvojitú morálku. To, čo podľa vášho predsedu bol dôvod na odstúpenie predchádzajúceho predsedu parlamentu, dnes dôvod na odstúpenie z funkcie predsedu vlády nie je. Okej, beriem to, že ste v ťažkej, naozaj Sofiinej voľbe, ale možno jedno také poučenie pre vás, ale nemyslím teraz pre vás osobne, lebo vždy, vy vždy vážite slová, ale pre kolegov z koalície, pre ministrov z koalície, asi treba do budúcnosti vážiť slová. Nenadávať každému hneď do zlodejov, lebo človek sa môže aj pomýliť, nemusí v tom byť hneď zlý úmysel. Ja verím, že medzi vami sú mnohí, ktorí to myslia čestne, a verte tomu, že aj medzi nami sú mnohí, ktorí to myslia čestne, nie vždy... (Prerušenie vystúpenia časomerom.)
Blanár, Juraj, podpredseda NR SR (2022-03-18):
Pán poslanec Fecko, môžete reagovať.
Gröhling, Branislav, poslanec NR SR (2019-06-26):
Vážený pán predsedajúci, vážené panie poslankyne, poslanci, v súlade s § 73 zákona o rokovacom poriadku som bol určený predsedom Výboru Národnej rady Slovenskej republiky pre vzdelávanie, vedu, mládež a šport za spravodajcu k návrhu uvedeného zákona (tlač 1545). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport a odporúčam, aby predmetný návrh zákona v druhom čítaní výbory prerokovali do 6. septembra 2019 a v gestorskom výbore do 9. septembra 2019. Pán predsedajúci, prosím vás, otvorte rozpravu.
Martinák, Ľuboš, poslanec NR SR (2015-09-23):
Pani predsedajúca, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, ústavnoprávnemu výboru Národnej rady a výboru Národnej rady pre pôdohospodárstvo a životné prostredie; ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 9. novembra 2015 a v gestorskom výbore do 10. novembra 2015.
Viskupič, Jozef, poslanec NR SR (2014-07-02):
Chcel by som vo voľnej analógii pokračovať, lebo v časti tvojho príspevku si sa tak ľahko dotkol tvojho, a nazvem to tak, ako to má byť, boja proti korupcii. A dokonca si ju aj personalizoval do osoby pána učiteľa Žarnaya. A ešte si to premostil aj tým, že 17-áčka v porovnaní so 17-béčkou by mohla dávať ako keby nejakú nádej, že predsa len tie kšefty nemusia nastať. Ja mám však, dovoľ mi to mať, určitú mieru skepsy, keďže viacerí predrečníci sa snažia povedať práve v tejto oblasti toho licenčného pôsobenia alebo možného udeľovania tých licencií, že tuná je tá Achillova päta a že môže prísť k tomu, že z vody sa stane tovar, respektíve niektoré spoločnosti arbitrárne a od stola môžu dostať licencie na predaj vody, kde sa zakladá obrovské možné korupčné pôsobenie, a teda nemáme dobrú skúsenosť, či už budeme hovoriť o fotovoltaike, či už budeme hovoriť o ďalšom pôsobení toho, že niekto odniekiaľ, od zeleného stola môže udeľovať licencie. Práve preto, tak ako prepustený učiteľ Žarnay napísal list premiérovi a vyslyšal jeho verejnú výzvu, ja by som možno v tvojom prípade skôr informoval predsedu vlády o tom, že tuná môže byť založené obrovské korupčné prostredie, a informoval o tom priamo predsedu vlády, pretože to bola jeho verejná výzva a mali by sme ju možno aj v tomto bode vypočuť.
Kollár, Boris, predseda NR SR (2021-03-16):
Ďakujem. Ďalej vystúpi pán poslanec Suja.
V. Veteška, podpredseda NR SR: (2005-10-26):
(Hlasovanie.) Prítomných 122, za 113, proti 1, zdržalo sa 6, nehlasovali 2. Konštatujem, že sme schválili pridelenie návrhu tohto zákona výborom, určenie gestorského výboru a príslušné lehoty na prerokovanie v druhom čítaní. Budeme pokračovať hlasovaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 161/2005 Z. z. o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam, tlač 1331. Prosím, uveďte hlasovanie. A. Hajduk, poslanec: Prosím, pán predsedajúci, aby ste dali hlasovať o tom, že Národná rada prerokuje predložený návrh zákona v druhom čítaní.
Blanár, Juraj, podpredseda NR SR (2021-12-10):
Ďakujem za prednesenie návrhu, pán minister. Udeľujem teraz slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pána poslanca, pánovi poslancovi Jaromírovi Šíblovi, nech sa páči.
Pellegrini, Peter, predseda NR SR (2024-01-26):
Poprosím vzhľadom na povahu procedurálneho návrhu, aby ste mohli predložiť to ako tlač, zaradím do programu a v mene troch poslaneckých klubov budete môcť žiadať o zaradenie takéhoto bodu do programu Národnej rady. A zároveň vás chcem požiadať, pán poslanec Matovič, aby ste aj vy rovnako, chápajúc moje slová, rešpektovali práva aj vašich druhých kolegov poslancov Národnej rady, ktorí nemajú úplne ten istý názor ako vy, že keď sa raz hlasovaním rozhodnú, že chcú konať inak, ako sa vám to páči, máte plnú povinnosť rešpektovať aj ich ako legitímne zvolených poslancov Národnej rady, neni medzi vami a nimi žiaden rozdiel. Ďakujem veľmi pekne. (Potlesk.) Dávam teraz hlasovať o mojom návrhu, kedy Národná rada určí ako deň skončenia 6. schôdze Národnej rady 26. január 2024 o 15.42 h s tým, že neprerokované body programu tejto schôdze sa zaradia do návrhu programu nasledujúcej schôdze Národnej rady, ktorá bude zvolaná na budúci týždeň. Prosím, prezentujme sa a hlasujme. Pardon, pardon, prezentáciu, kľud, kľud, kľud, vypol som to. Spustiť hlasovanie, prezentujme sa a hlasujme o tomto návrhu. (Hlasovanie.) Prítomných 76 poslancov, za 76. Konštatujem, že sme tento návrh schválili. A pre vašu informáciu vás chcem informovať, že nasledujúca riadna schôdza vzhľadom na to, že je potrebné vytvoriť priestor na rokovanie výborov a gestorského výboru, nezačne budúci týždeň v utorok o trinástej, tak ako bolo uvedené v harmonograme, ale ju pozvánkou, ktorá vám bude doručená, zvolám na stredu trinástu hodinu. Ďakujem veľmi pekne, prajem vám pekný víkend, dovidenia. (Rokovanie 6. schôdze NR SR sa skončilo o 15.44 hodine.)
Farkašovský, Karol, poslanec NR SR (2018-06-13):
Ďakujem pekne za slovo. Na to, aký je to nenápadný bod v programe tejto schôdze, si myslím, že rozprúdil celkom zaujímavú a, dovolím si povedať, aj užitočnú diskusiu. Ukazuje sa viac ako potrebné hovoriť o histórii nášho národa, to je jedno, či samostatného slovenského štátu, alebo v období československého štátu. Chcem vyzdvihnúť inšpiratívnosť tejto diskusie nielen z toho historického pohľadu, ale aj z vedeckohistorického pohľadu. Myslím tým predovšetkým na potrebu dostať túto tému a s ňou súvisiace fakty do učebných osnov a do vzdelávacieho procesu našich škôl. Pretože naozaj mládež má veľmi veľké medzery, pokiaľ ide o históriu či už slovenského štátu, alebo našej československej minulosti spoločnej, a myslím si, že v tomto zmysle by mali byť oveľa, oveľa aktívnejší aj samotní historici, ktorí ešte stále na tej vedeckej báze nedokázali zhodnotiť či už obdobia slovenského štátu, či obdobie roku ´68, ´89 a podobne. Takže hodnotím to celé ako veľmi inšpiratívne a určite by sme aj na parlamentnej pôde, a súhlasím aj s pánom Jarjabkom v tom, že trebárs aj na mediálnom poli mali o histórii našej, vlastnej histórii, na ktorú máme byť a môžeme byť hrdí, mali by sme o tom hovoriť častejšie, intenzívnejšie a omnoho širokospektrálnejšie ako doteraz. Ďakujem pekne.
Droba, Juraj, poslanec NR SR (2014-12-09):
Pani kolegyňa, dúfam, že to bolo omylom, že mi tu vkladáte do úst to, že vlastne spochybňujem alebo, že sa mi nepáči žiť v mieri a že hlásim vojnu, lebo to určite tak nebolo a to nezaznelo v mojom príhovore. O romantickej predstave som hovoril v súvislosti presne s vami, kde si myslíte, že ak strčíme hlavu do piesku a povieme si, že sme neutrálni a chceme byť so všetkými kamaráti, tak sa nám jednoducho nič nestane. To je, ospravedlňujem sa, to je kardinálna, nechcem povedať, čo. Kiežby ste mali pravdu. Samozrejme, všetci chceme žiť v mieri, ale, bohužiaľ, reálny svet takto nefunguje, čiže je naša povinnosť byť pripravený brániť sa. A ešte nedovolím, dovolím si teda komentovať aj tú mierumilovnosť slovanských národov. Ak sa pozriete na to, čo vyvádzali Srbi v 90. rokoch, ak sa pozriete na to, čo robili Chorváti Srbom počas druhej svetovej vojny, ak sa pozriete na to, čo spáchali nedávno Rusi na Ukrajine, tak zabudnite na to, že Slovania sú o čokoľvek lepší alebo horší, ako iné národy. Sme presne takí istí, ako ostatní.
Hazucha, Ivan, poslanec NR SR (2024-06-14):
Ďakujem pekne. Ja len drobnosť. Škoda, že aj názov krajiny, napríklad Slovensko, nie je zahrnuté v tomto zákone ako chránený symbol pre účel tohto zákona. Bolo by veľmi zaujímavé, keby si niektorá politická strana napríklad dala názov Maďarsko, že ako by Maďarsko na to reagovalo, že nejaká politická strana sa stotožňuje s názvom krajiny. Takže podľa mňa by to doplnilo tento zákon, keby tam bol aj názov krajiny. Ďakujem.
Blanár, Juraj, podpredseda NR SR (2021-03-31):
Ďakujem za procedurálne návrhy. Takže pristúpime k hlasovaniu, ale ešte predtým sa spýtam, či je všeobecný súhlas s návrhom, ktorý predniesol pán poslanec Karahuta o preložení bodu. (Nesúhlasná reakcia pléna.) Nie? Konštatujem, že nie, takže pristúpime k hlasovaniu o návrhu, aby tlač č. 363, bod 56 bol prerokovaný dnes 31. 3. 2021 po tlači 389. Prezentujte sa a hlasujte, páni poslanci a panie poslankyne. (Hlasovanie.) Prítomných 139 poslancov, za 92, proti nebol žiaden poslanec, zdržali sa 46, nehlasoval 1. Konštatujem, že procedurálny návrh pána poslanca Karahutu bol schválený a bod č. 56, tlač 363 bude prerokovaná po tlači 389 dnes. Máme tu druhý procedurálny návrh. Pán poslanec Taraba navrhuje, aby Národná rada Slovenskej republiky vyzvala vládu Slovenskej republiky na urýchlené prijatie opatrení, na základe ktorých sa budú môcť konať počas veľkonočných sviatkov bohoslužby aspoň vo vonkajších priestoroch pri dodržaní minimálnych odstupov a hygienických opatrení. Vážené panie poslankyne, páni poslanci, samotný procedurálny návrh obsahuje aj výzvu, takže dávam hlasovať o tomto procedurálnom návrhu. Nech sa páči. Prezentujte sa a hlasujte. (Reakcia z pléna.) (Hlasovanie.) Prítomných 133 poslancov, za hlasovalo 71, proti boli 4, zdržali sa 46, 12 nehlasovalo. Konštatujem, že tento procedurálny návrh a výzva bola schválená. Čiže poprosím Národnú radu (potlesk), poprosím vedenie Národnej rady, aby tlmočila toto schválené procedurálne, tento schválený procedurálny návrh aj vláde Slovenskej republiky. Vážené panie poslankyne, páni poslanci, pristúpime k hlasovaniu o prerokovaných bodoch, tak ako sme ich doteraz prerokovali, a budeme pokračovať v prerušenom rokovaní hlasovaním o návrhu uznesenia k občianskej iniciatíva Klíma ťa potrebuje, tlač 483. Prosím poverenú členku výboru pre pôdohospodárstvo a životné prostredie pani poslankyňu Miriam Šutekovú, aby hlasovanie uviedla. (Hlasovanie o návrhu poslancov Národnej rady Slovenskej republiky Jaroslava Karahutu, Anny Zemanovej, Viery Leščákovej a Jána Szőllősa na prijatie uznesenia Národnej rady Slovenskej republiky k občianskej iniciatíve Klíma ťa potrebuje , tlač 483.)
Šimečka, Michal, podpredseda NR SR (2024-01-25):
Ďakujem pekne. Ďalšia otázka od pána Janckulíka, ktorý nie je prítomný v sále. Ďalšia otázka od pána Jozefa Pročka, pána poslanca Pročka na ministra zahraničných vecí a európskych záležitostí, ktorý je zastúpený pani ministerkou zdravotníctva, a tá otázka znie... (Reakcie z pléna.) Pravda, pán Pročko v tejto chvíli nie je v sále, čiže sa posúvame na otázku od pani poslankyne Natálie Nash na ministerku kultúry. Tá otázka už bola položená a znie: „Na základe akých dát a dôkazov ste podali trestné oznámenie voči iniciátorom petície za vaše odvolanie?“ Ale pani poslankyňa má možnosť doplňujúcej otázky a pýtam sa, či ju chce využiť. (Reakcia z pléna.) Tak sa treba prihlásiť. (Ruch v sále.)
Puci, Róbert, poslanec NR SR (2015-12-11):
Ďakujem, pán predseda, za slovo. Dovoľte, aby som predniesol návrh uznesenia. Návrh uznesenia Národnej rady Slovenskej republiky z 11. decembra 2015 k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Petrovi Žigovi, poverenému riadením Ministerstva životného prostredia Slovenskej republiky (tlač 1863). Národná rada Slovenskej republiky po prerokovaní návrhu skupiny poslancov Národnej rady Slovenskej republiky podľa čl. 88 Ústavy Slovenskej republiky vyslovuje nedôveru členovi vlády Slovenskej republiky Petrovi Žigovi, poverenému riadením ministerstva životného prostredia Slovenskej republiky.